108 Dizengoff Street, adeilad nodweddiadol Bauhaus
Mae **Stryd Dizengoff** (Hebraeg: רחוב דיזנגוף, *Rehov Dizengoff*) yn stryd bwysig yng nghannol dinas Tel Aviv, Israel. Enwyd y stryd ar ôl faer cynraf Tel Aviv, Meir Dizengoff. Dyma oedd prif stryd a stryd fwyaf enwog Israel a daeth yn fathodyn o lwyddiant Seioniaeth a Tel Aviv fel dinas soffistigedig.

Mae'r stryd yn rhedeg o gornel Stryd Ibn Gabirol ar ei phwynt mwyaf deheuol i ardal porthladd Tel Aviv yn ei phwynt gogledd orllewinnol.

Hanes
-----

Y stryd yn yr 1930au
Cyffordd Strydoedd Dizengoff a Ben Gurion
Disgrifiwyd y stryd yn ei blodau fel "Champs-Élysées Tel Aviv". Mewn slang Hebraeg, bathwyd gair newidd sy'n nodweddu pwysigrwydd y stryd yn y wlad newydd: "l'hizdangef" (להזדנגף), yn llythrennol "i Dizengoffio ei hun, hynny yw, i rhodio ar hyd Stryd Dizengoff" i fynd allan ar y dref Nodweddwyd hi gan adeiladau lluniaidd Bauhaus. Ers yr 1970au mae'r stryd wedi dioddef cwymp mewn bri wrth i ddinasyddion fynd i maelfa, Canolfan Dizengoff hybu'r cwymp yma, yn ogystal â newidiadau i adeiladwaith y stryd.

Roedd Stryd Dizengoff i'r gogledd tuag at Sgwâr Dizengoff arfer bod yn ardal gyfoethog ond cwympodd mewn bri. I'r gogledd o'r Sgwâr mae'r stryd yn dal i ddal siopau cyfoethog  sy'n cynnwys siopau drud. Mae'r stryd yn llawn caffes, bwytai, ciosg byr-bryd yn gwerthu ffelaffel. Ar ben ddeuheuol y stryd ceir Sgwâr Dizengoff a maelfa Dizengoff.

Daeth dirywiad y stryd yn destun trafod ymysg pobl Tel Aviv ac Israel, yn enwedig yn sgil dathliadau canmlwyddiant y ddinas yn 2009. Er mwyn troi'r rhod ar ddirywiad y stryd yn 2017, penderfynodd Bwrdeistref Tel Aviv i fuddsoddi NIS60 miliwn i adnewyddu rhan waelod Sgwâr Dizengoff i'r gynllun gwreiddiol. Mae bellach gwell ysbryd a golwg i'r stryd.

### Ymosodiadau

Dioddefodd y stryd ddau ymosodiad far yn yr 1990au. Lladdwyd 22 person mewn ymosodiad terfysgol ar fws rhif 5 ar y stryd ar 5 Hydref 1994 a cafwyd ymosodiad fawr arall ar Ganolfan Dizengoff ar 4 Mawrth 1996 pan laddwyd 13 person. Codwyd cofebau i'r dioddefwyr.

Mewn diwylliant poblogaidd
--------------------------

**Ffilm** - Mae'r ffilm *Dizengoff 99* (1979), yn ffilm cwlt Israeli, gan adlewyrchu sut mae'r stryd wedi newid dros y degawdau.
**Cân** - Rhyddhawyd albwm o ganeuon pop Israeli ar thema Stryd Dizengodd yn 1993, *Dizengoff 99* (*דיזנגוף 99*)

Cyfeiriadau
-----------

1. 1 2  "Yahoo Tel Aviv". Archifwyd o'r gwreiddiol ar 2009-12-14. Cyrchwyd 2018-11-04.
2. ↑  Frommers
3. ↑  "Dizengoff 99", Tel Aviv Cinematheque Nodyn:He icon, accessed December 7, 2008
4. ↑  Israeli beauty, Ynetnews, May 10, 2006
5. ↑

Dolenni allanol
---------------

* Cân *Dizengoff 99* ar Youtube
* Cân gan blant i Tel Aviv (Saesneg)
* Fideo 'Cardyn Post o Tel Aviv'

Oriel
-----

* Adeiladau newydd a chytiau wrth adeiladu Stryd Dizengoff, 1934Adeiladau newydd a chytiau wrth adeiladu Stryd Dizengoff, 1934
* Stryd Dizengoff, 1939 רחוב דיזינגוף בתל אביבStryd Dizengoff, 1939 רחוב דיזינגוף בתל אביב
* Milwyr Iddewig ym myddin Prydain yn gorymdeithio ar hyd Stryd Dizengoff, 1942Milwyr Iddewig ym myddin Prydain yn gorymdeithio ar hyd Stryd Dizengoff, 1942
* Caffe Royal, 1948Caffe Royal, 1948
* Stryd Dizengoff, 1965Stryd Dizengoff, 1965
* Adeilad, 166 Stryd Dizengoff/45 Rhodfa Ben Gurion. Pensaeri: A. Mitelman (1936) a Pinhas Doron (1995)Adeilad, 166 Stryd Dizengoff/45 Rhodfa Ben Gurion. Pensaeri: A. Mitelman (1936) a Pinhas Doron (1995)
* Cofeb LehiCofeb Lehi
* Tel Aviv Dizengoff, 2008Tel Aviv Dizengoff, 2008
* Cofeb i ddioddefwyr cyflafan Bws rhif 5 a ddigwyddodd ar 19 Hydref 1994Cofeb i ddioddefwyr cyflafan Bws rhif 5 a ddigwyddodd ar 19 Hydref 1994
* Stryd Dizengoff, 2016Stryd Dizengoff, 2016